En preson reddet op af vandet, mens en svensk kvinde endnu ikke er fundet.

Ejeren af en af verdens største privatbyggede ubåde i verden, Peter Madsen, blev fredag formiddag reddet i land ved en dramatisk redningsaktion.

Selv var han allerede i vandet i Køge Bugt, da han blev hevet op af en redningsbåd. Kort derefter sank hans ubåd "Nautilus".

Det bekræfter Forsvarets Operationscenter over for TV 2.

- Der blev sendt redningsbåd og helikopter af sted, og Peter Madsen er i god behold, siger vagtholdsleder Ole Theill.

Hvor er den anden passager?

Det er stadig uvist, hvad der sket med den anden person, der var med ombord.

Forsvaret oplyser, at der er tale om en svensk kvinde, som med Peter Madsens egne ord satte vedkommende af torsdag aften på Refshaleøen i København.

Ifølge Forsvaret er hun endnu ikke fundet. Københavns Politi vil hverken be- eller afkræfte, om personen er savnet.

Det var denne persons kæreste, der meldte vedkommende savnet ved 2.30-tiden i nat.